nl en nl de en fr nl af fy nl nl af af fr pl en de en af en da af de af en nl nl it nl nl en fr en af en af af de af af en fr de fr af nl nl en es en es nl en nl de nl nl nl af af af nl en es en en es de es en af nl en es nl en nl de nl nl af de en nl en de de de nl af de en es nl en nl de nl nl af af nl en es sv en en de en sv nl nl nl nl en es nl en nl de nl nl nl nl nl nl nl nl en es nl af af nl en en de en nl af nl nl tr en en af en en de en af nl tr en nl en sw de sw nl af af hbs_lat en it en de de de it af af nl da en nl en fr de fr nl nl af nl en af en nl de nl af nl af nl nl af af af nl nl af nl af af nl nl de en en es es en en
Duet gemeente word gelei deur ’n Gemeenteraad wat bestaan uit ouderlinge. Hulle taak is om toesig te hou oor die gemeente en dit wat geleer word. Hulle moet ook die aangesig van die Here soek oor die rigting waarin die gemeente moet beweeg. Die dag-tot-dag beplanning en uitvoering daarvan berus by die Bedieningspan.
Die verskillende bedieninge se leraars en leiers vorm die Bedieningspan.
Leer meer van die Bedieningspan deur na elkeen se ‘profile’ te kyk
Hi, my naam is Rassie.  Ek is getroud met Michelle en het drie pragtige dogters, Mika, Anje en Lumè.   Ons is 10 jaar getroud en geniet dit om ander lande en kulture te besoek, sport te beoefen en avontuur te hê. Ons het vir twee jaar in Suid Korea gewoon en werk waarna ons na Thailand, Swaziland, Amerika en ook ander plekke getoer het.  Ek is passievol oor die buitelewe en avontuur, bergfietsry, en tyd saam met my gesin.  Nadat ek beleef het hoe Jesus my lewe kragtig aangeraak het was my begeerte om voltyds in bediening te staan. Ek het eers by Duet gemeente gewerk kort na afloop van my studies, daarna het ek by nog ‘n gemeente gewerk vir vyf jaar waarna ek terug gekeer het na Duet gemeente.  Ek glo in ware transformasie en in ‘n betekenisvolle en passievolle lewe.
Janneman van Wyk is my naam en ek is getroud met Cecilia. Ons het twee kinders wat in die buiteland woon.
Ek het groot geword in die Vrystaat, gematrikuleer te Voortrekker Hoërskool in Bethlehem en onderwys studeer op Potchefstroom. Na vyf jaar se skoolhou, het ek by die NG teologiese skool in Pretoria verder studeer en vir 10 jaar in verskillende NG kerke gedien. Vir nog ŉ verdere 2 jaar het ek saam met Operasie Mobilisasie gewerk. In 1998 is ek beroep na die jong onafhanklike gemeente in Potchefstroom.
Ek is leraar in Duet met die fokus op Gemeenskapswerk en sendinguitreike. My hart sal altyd by die werk in die gemeenskap lê en ons wil graag ŉ volhoubare verskil maak tussen die mense rondom ons. Vir my is die grootste uitdaging om mense in ons gemeente betrokke te kry by mense en plekke wat hulle neem buite hulle gemaksones.
Verder hou ek daarvan om lering te gee en waarhede vir mense oop te breek. Dit bly ŉ vreugde en voorreg om so in diens van ons Here te staan.
My lewe was omgedop in Matriek toe die Here met my begin praat het om in bediening in te gaan. Ek het as tiener die Here ontmoet, en as tiener ŉ passie vir God en Sy koninkryk ontwikkel. Daarom is dit my voorreg om vandag met die jong klomp te werk, en daai selfde passie wat ek vir Jesus as tiener beleef het, oor te dra aan tieners. Ek en my vrou Venessa is sedert 2011 in Potchefstroom en is geseën met 2 wonderlike kinders. Ons ervaar dat ons geroep is om te sien dat God se koninkryk uitbrei word deur die tieners van Potchefstroom te bereik met die liefde van Christus, en met die besef dat jy nooit te jonk is om voluit vir Jesus te lewe nie.
Hi my naam is Rudolph. Ek het in 2015 klaar gemaak met my studies in Meganiese Ingenieurswese. In my finale jaar het ek ‘n ongelooflike passie ontwikkel om in die bediening te wees. Die Here het met Sy liefdevolle soewereine hand my gelei om voltyds te bedien as deel van die Duet familie. Dit is vir my ‘n ongelooflike voorreg om deel te vorm van ‘n liefdevolle familie wat uitverkoop is vir God. Ek is ‘n “family guy” en hou daarvan om tyd saam met mense te spandeer. Ek het 3 broers vir wie ek baie lief is en is geseënd met ouers wat my in liefde ondersteun. Leer my ken en jy sal besef dat ek ook van my ‘alleentyd’ hou. Ek hou daarvan om bo-op berge te staan en die natuur te geniet en ook om onder op sportvelde rond te speel. Ek hou van nuwe uitdagings en sien dit as ‘n geleentheid om nader aan die Here te groei deur te leer om op Hom te vetrou. Ek glo dat Jesus die Weg, die Waarheid en die Lewe is en dat ware vreugde en ‘n betekenisvolle lewe net in Hom te vinde is.
Rudolph se Sosiale Netwerke
Ek is getroud met Jaco en ons het 2 pragtige seuns wat tans in die laerskool is.  Ek het ‘n graad in Arbeidsterapie en het vir 9 jaar primêr met kinders met leerprobleme gewerk.  My jare as arbeidsterapeut was wonderlike voorbereiding vir 2 baie groot uitdagings wat later sou volg – ‘n eie kind met ‘special needs’ en ‘n voltydse bediening vir kinders en gesinne.  God het waarlik ‘n groter plan vir my lewe gehad!  Ek het sedert 2002 as vrywilliger in die kinderbediening gedien, min wetend dat my passie uiteindelik my voltydse werk  sou word!  In 2009 het ek my ‘terapie skoene’ opgehang en sedertdien is ek voltyds by Duet as Kinderbedieningsleier aangestel.  Ek droom om kinders te bereik wat ‘n passie vir God se Naam sal hê en gesinne waarvan God die hartklop en middelpunt sal wees!
Lizelle se Sosiale Netwerke
Heila van den Berg
Heila van den Berg
Ek is Heila van den Berg en is sedert  1984 getroud met Johnnie.  Ons huwelik is vir my ‘n groot vreugde en bring ‘n diep geankertheid van waar ek voltyds met vrymoedigheid kan bedien. Ons is bevoorreg om ‘n seun en dogter te hê saam met wie ons die lewe doen – in al sy fasette –   van oorwinnings tot mislukkings en teleurstellings.  Hier by Duet is ek sedert 2003 voltyds betrokke by die Kinder- en Gesinsbediening.  Dit is week na week vir my ‘n besondere voorreg om saam met die kleuters die Bybelse waarhede in hul eenvoudigste vorm te ontdek.  Die treffende boodskappe maak telkens ‘n diep indruk op my en is ‘n konstante bron van waarheid op my geestelike groeipad.
In my vrye tyd maak ek graag tuin en doen mosaïkwerk.  Ons gesin is ywerige voëlkykers en spandeer graag tyd saam in die natuur.  Ons is lief vir mense en is geseënd met ware hartsvriende saam met wie ons graag rondom ‘n braaivleisvuur kuier.
Heila se Sosiale Netwerke
Ek is Susan Kilian en getroud met Pieter van 1990. Ons het twee getroude kinders: Erik (getroud met en Johanne), en Sanli (getroud met Werner) by wie ons ons eerste kleinkind het, Alyha. Ons jongste dogter, Dane, is nou op Univeristiet.
Ek behartig Geestelike ondersteuning aan diegene wat ‘n simpatieke oor en hulp benodig.  Die Here het ‘n passie vir mense wat roep om hulp in my hart geplaas en my so paar jaar gelede geroep tot hierdie bediening. Uit my eie krag is ek tot niks in staat en ervaar ek elke dag al hoe meer hoe die Here  deur Sy genade my ondersteun, lei en leer.
Ek kan nie laatslaap of sit en niks doen mens nie en daarom hou my in my vrye tyd meestal besig met bak en hekel. My ander passie, loodglaswerk wat tans so biejtie tweede viool speel.
Susan se Sosiale Netwerke
Ek is Lezelle Musiek 😉 en is bevoorreg om my passie en liefde vir musiek en aanbidding hier by Duet te kan uit leef saam met die res van die musiekbediening.
MC en ek is in 1993 getroud en het intussen verryk met twee amazing kinders, Chané en Michael, wat groot geword het in ‘n “sending huis”.
Ons is sedert 2000 voltyds deel van ‘n sending organisasie, World Outreach International.  Ek is van kleintyd deel van musiekale aanbidding en het in verskeie denominasies deur middel van musiek bedien.
My hart is om te sien hoe elkeen wat deel is van die Duet familie, iets van Vader se Teenwoordigheid deur Heilige Gees en musiek sal ervaar.
Dat ons elkeen sal leer hoe om toe te laat dat Heilige Gees ons toerus by die Voete van Jesus deur middel van aanbidding in gees en waarheid.
Lezelle se Sosiale Netwerke
Die adminspan werk agter die skerms om seker te maak dat alles in orde is sodat Duet voort kan gaan met dít wat die Here op ons tafel geplaas het.
Leer meer van die Adminspan deur na elkeen se ‘profile’ te kyk
Admin assistent - Leraars
Admin assistent - Leraars
Ek is getroud met Stefan en ons het twee kinders.  Ons dogter is in 2013 getroud en hulle woon in die Kaap.  Ons seun het sy studies aan die einde van 2015 voltooi en werk tans in Pretoria.  Ons gesin doen moeite om mekaar gereeld te sien.
Ek het in ‘n Pastorie grootgeword en kon van jongs af my Hemelse Vader leer ken deur my pa se lewe.  As gekwalifiseerde Verpleegkundige het ek die geleentheid gehad om siek mense te versorg met die liefde van Jesus.
Ek is sedert 2013 die administratiewe assistent van ons leraars hier by Duet gemeente.  Dit is vir my ‘n voorreg om elke leraar te ondersteun in hulle onderskeie bedieninge.  Ek geniet dit om mense te bemoedig en Jesus se liefde met ander te deel.
Ek is getroud met Pieter en ons is geseënd met 2 kinders, Pieter en Hendriëtte.  Ek het ‘n nasionale diploma in Rekenaar/Dataverwerking en die 25 jaar ondervinding as programmeerder in die munisipale sektor het my die vaardighede geleer wat ek later sou nodig kry. In Desember 2007 verhuis ons as gesin van Pretoria na Potchefstroom en na ‘n jaar van tuisteskepper wees begin ek in Januarie 2009 by Duet Gemeente as ontvangsdame werk.  Hier het ek die voorreg om mense te ontmoet wat werklik in verhouding met die Here staan. My grootste uitdaging bly steeds om almal se name te onthou. My soeke hier in Potchefstroom was na ‘n meer kwaliteit lewe maar wat ek hier gevind het is die Here.
Ek het as plaaskind grootgeword en het in 1980 amptelik dorpsjapie status gekry. Ek is getroud met Lappies (alle labuschagnes word n ‘lappies’)  en deur ons huwelik het God ons geseën met 7 kinders (wat nou al n groot uitgebreide familie geword het). In 2002 het Hy ‘n behoefte in my hart gelê om as vrywilliger betrokke te raak by die kinderbediening en in 2003 het ek amptelik deel geword van die admin span van die Kroonkinders. Met my man se betrokkenheid as onderwyser by Carletonville Hoërskool moes ons huis altyd beskikbaar wees vir ‘n kind of groepe kinders. Daar is altyd baie kampe en skooltoere en staproetes gereël en ek glo ook dit is daarom dat ons eie kinders vandag nog baie lief is vir avontuur en die natuur.
Ons glo ook dat deur ons liefde vir ons kinders,  het God ook Sy passie vir mense in hierdie stukkende wêreld, in elkeen van ons kinders geplaas. Hoewel ek dalk nie noodwendig elke dag meer persoonlik betrokke gaan wees in kinders se lewens hier nie, het ek soveel gegroei en geleer by my Duet familie en beleef ek ook dat elke seisoen in ons lewens gebruik word vir groei tot God se eer.
Ek het drie kinders en ses pragtige blinkoog kleinkinders.
Ek is verantwoordelik vir die uitvoer en hantering van al die basiese rekenkundige funksies van ons gemeente. Dit is ‘n groot voorreg om in n omgewing te kan werk waar Sy vrede en teenwoordigheid heers.
Kosbare kuier tye saam met my geliefdes, mense se stories, ‘n koelteboom, ‘n breipatroon, goeie koppie koffie en sjokolade laat my hart smelt. Ek word geïnspireer deur die gawe om te kan gee en mense met mooi harte.
My naam is Ria Pitout. Ek het `n seun, Micha en `n dogter Mia. Ek het in 2009 betrokke geraak by Duet as `n vrywilliger. In 2011 het die pos as Kroonkinder Koördineerder vakant geraak en ek het aansoek gedoen en die werk gekry.
Ek kom vanuit `n kreatiewe agtergrond van kuns en keramiek. My werk pas my soos `n handskoen en hier kan ek elke dag my kreatiewe talente gebruik tot eer van God. Teken, verf, knip en plak is deel van elke dag. Dit laat my hart warm klop as ek sien hoe die kleuters die lesse en handwerkies geniet, terwyl hulle God en Sy Woord leer ken.
Ek is Johann Francois van Dyk, ek is getroud met Lorraine van Dyk. Ons het saam 3 getroude kinders en 3 kleinkinders.
Ek is die Terreinbestuurder hier by Duet Gemeente.
My werks opdragte is as volg:
Instandhouding van tuine, geboue en voertuie.
Oorsig van nuwe projekte wat tans en in die toekoms sal geskiet.
Oop en toe sluit van alle geboue.
Toesig hou oor werkspersoneel.
Aankope van brandstof, materiale en gereedskap.
Verhuuring van geboue en terrein.
Bestuuring en koördinering van terrein en gebou sekurriteit
Hoekom ek dit doen:
My werk hier by Duet is vir my n groot voorreg, ek is n deel van ‘n baie dinamiese span wat alles insit om dinge te sien gebeur.
Waarvan hou ek om te doen:
Ek kan nie sê dat daar werklik nie iets waarvan ek hou nie. Ek geniet my dag take en my interaksie met my mede kolegas. My werkspan is net so ‘n voorerg om mee saam te werk. Dit maak my taak net so veel makliker om uit te voer.
Designed and Developed by http://www.eSwipe.co.za